
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 17
                                                           din 29 ianuarie 2019
privind participarea Municipiului Sighișoara la organizarea conferinței internaționale pe teme de patrimoniu - (European Heritage. Shared experience and regional specificities), eveniment inclus în programul de evenimente al Președinției României la Consiliul Uniunii Europene

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 2.079/25.01.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere adresa cu nr. 5.849/19.12.2018, înregistrată la Municipiul Sighișoara cu nr. 35.764/19.12.2018, formulată de Institutul Național al Patrimoniului din cadrul Ministerului Culturii și Identității Naționale, cu referire, în esență, la participarea Municipiului Sighișoara la organizarea, desfășurarea și finanțarea Conferinței internaționale pe teme de patrimoniu - European Heritage. Shared experience and regional specificities, eveniment inclus în programul de evenimente al Președinției României la Consiliul Uniunii Europene, ce se va desfășura în perioada 10 - 13 aprilie 2019 și punerea la dispoziție, cu titlu gratuit, a sălilor în care se va desfășura conferința antemenționată;

Ţinând cont de prevederile art. 36 alin. (7) lit. “a” din Legea nr. 215/2001, Legea administraţiei publice locale, republicată, cu modificările şi completările ulterioare, potrivit cărora: ,,consiliul local hotărăște, în condițiile legii, cooperarea sau asocierea cu persoane juridice române sau străine în vederea finanțării și realizării în comun a unor acțiuni, lucrări, servicii sau proiecte de interes public local”;

Ţinând cont de prevederile art. 124 din Legea nr. 215/2001, Legea administraţiei publice locale, republicată, cu modificările și completările ulterioare, conform cărora: „consiliile locale şi consiliile judeţene pot da în folosinţă gratuită, pe termen limitat, bunuri mobile şi imobile proprietate publică sau privată locală ori judeţeană, după caz, persoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice”;

Văzând şi prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlu gratuit;

Având în vedere Raportul de specialitate al Arhitectului Șef, înregistrat cu nr. 2.081/25.01.2019, prin care se justifică oportunitatea participării Municipiului Sighișoara la organizarea conferinței internaționale pe teme de patrimoniu - European Heritage. Shared experience and regional specificities, eveniment inclus în programul de evenimente al Președinției României la Consiliul Uniunii Europene, ce se va desfășura în perioada 10 - 13 aprilie 2019 și punerea la dispoziție, cu titlu gratuit, a sălilor în care se va desfășura conferința antemenționată, îndeplinindu-se prevederile legale în acest sens;


În temeiul prevederilor art. 36 (2) lit. „c”, „d” şi „e”, (6) lit. „a” pct. 4, (7) lit. „a”, (9), art. 45 (3), art. 115 (1) lit. „b” și a art. 124 din Legea nr. 215/2001, Legea administraţiei publice locale, republicată, cu completările şi modificările ulterioare,


           H O T Ă R Ă Ş T E:

Art. 1. Se aprobă participarea Municipiului Sighișoara la organizarea și desfășurarea conferinței internaționale pe teme de patrimoniu - European Heritage. Shared experience and regional specificities -, eveniment inclus în programul de evenimente al Președinției României la Consiliul Uniunii Europene, ce se va desfășura în perioada 10 - 13 aprilie 2019.
Art. 2. Se aprobă încheierea Convenției dintre Municipiul Sighişoara şi Institutul Național al Patrimoniului – Ministerul Culturii și Identității Naționale, conform anexei, care face parte integrantă din prezenta hotărâre, convenție încheiată în scopul realizării obiectivului prevăzut la art. 1 din prezenta hotărâre.
Art. 3. Se împuterniceşte Primarul Municipiului Sighişoara, Ovidiu - Dumitru Mălăncrăvean, cu semnarea Convenției ce se va încheia între Municipiul Sighişoara şi Institutul Național al Patrimoniului – Ministerul Culturii și Identității Naționale, prevăzută la art. 2 din prezenta hotărâre.
Art. 4. Se aprobă punerea la dispoziție, cu titlu gratuit, a Sălii Festive a Primăriei Municipiului Sighișoara în perioada 10 – 13 aprilie 2019 și a Sălii Centrului Național de Informare și Promovare Turistică (Sala Sander) în perioada 11 – 12 aprilie 2019, către Institutul Național al Patrimoniului – Ministerul Culturii și Identității Naționale, în vederea desfășurării unor activități din cadrul conferinței internaționale pe teme de patrimoniu - European Heritage. Shared experience and regional specificities, eveniment inclus în programul de evenimente al Președinției României la Consiliul Uniunii Europene.
Art. 5. Se încredinţează cu ducerea la îndeplinire a prevederilor prezentei hotărâri Primarul Municipiului Sighișoara, Viceprimarul Municipiului Sighişoara, Arhitectul Șef, Direcția Administrarea Patrimoniului, Direcția Relaţii Publice și Comunicare, Biroul Buget, Contabilitate, Salarizare – Direcția Economică, Biroul Achiziţii, Accesare Fonduri Europene şi Management Proiecte, Biroul Logistic, Aprovizionare Tehnico-Materială și Administrativ, Serviciul Public Poliția Locală, Compartimentul Centrul Național de Informare și Promovare Turistică din cadrul Municipiului Sighișoara şi Institutul Național al Patrimoniului – Ministerul Culturii și Identității Naționale.
Art. 6. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

       Șoneriu Mihai - Marcel        

                                  Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;

  2 ex. Arhitectul Șef;

  1 ex. Direcția Administrarea Patrimoniului;

  1 ex. Direcția Relaţii Publice și Comunicare;

  1 ex. Biroul Buget, Contabilitate, Salarizare – Direcția Economică;

  1 ex. Biroul Achiziţii, Accesare Fonduri Europene şi Management Proiecte;

  1 ex. Biroul Logistic, Aprovizionare Tehnico-Materială și Administrativ;

  1 ex. Serviciul Public Poliția Locală;

  1 ex. Compartimentul Protecţie Civilă, Protecția Muncii;

  1 ex. Compartimentul Centrul Național de Informare și Promovare Turistică;

  1 ex. Institutul Național al Patrimoniului – Ministerul Culturii și Identității Naționale.

17 ex.

B.A. 
